Държавен вестник, бр. 32, 2012 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  32
Член 7
Договарящите се страни обменят инфор-
мация за улесняване връщането на изгубени 
или незаконно изнесени културни ценности в 
двете страни в рамките на своите действащи 
законодателства.
Член 8 
Договарящите се страни в периода на 
действие на тази програма си сътрудничат в 
различните области на издателска дейност, 
както следва, като подробностите на това 
сътрудничество се уточняват по съответния 
канален ред:
а. Превод на изтъкнати културно-истори-
чески произведения на двете страни.
б. Организиране на учебни семинари на 
тема книгоиздаване с цел запознаване на из-
датели и автори от двете страни с развитието 
на печатарската индустрия и състоянието є 
в международен план.
в. Провеждане на тържества в чест на из-
тъкнати автори от двете страни, удостоени с 
международни литературни награди. 
Член 9
Договарящите се страни подкрепят съ-
трудничеството между Националния филмов 
център на българското Министерство на 
културата и съответните ирански центрове, 
както следва:
а. Участие на всяка от страните в между-
народни фестивали и други филмови прояви в 
другата страна според условията и регламента 
на съответния фестивал или проява.
б. Обмен на кино- и филмова информация 
и публикации.
в. Проучване на възможностите от страна 
на съответните организации в областта на 
филмовата индустрия на двете страни с цел 
увеличаване на продажбите, разпространени-
ето и излъчването на филми, произведени в 
съответната страна, както и сътрудничество 
в областта на съвместното производство на 
филми.
г. Провеждане на филмови седмици във 
всяка от двете страни.
Член 10
Договарящите се страни поощряват съ-
трудничеството в областта на културата и 
изкуството, свързано с младежта и юношите, 
и предприемат следните стъпки:
а. Уреждане на изложби на детски книги 
и рисунки и осигуряване на необходимите 
улеснения за участие на деца в съответните 
състезания.
б. Обмен на информация и опит в област­
та на детската литература, живопис, филми, 
анимация и куклен театър.
Член 11
Договарящите се страни с цел разширяване 
на отношенията в областта на културата и 
изкуството, както и осъществяване на надзор 
върху пълното реализиране на взаимното съ-
трудничество обменят делегации в областта на 
културата и изкуството и изпращат културни 
представители в столиците на двете държави. 
Раздел втори – Образование и наука
Член 12
Договарящите се страни в периода на 
действие на тази програма обменят инфор-
мация, опит, книги, публикации и резултати 
от изследвания в областта на науката, техно-
логиите и образованието.
Член 13
Договарящите се страни в периода на дейст-
вие на тази програма обменят информация и 
добри практики в различни области на обра-
зованието и науката по съответните канали. 
Член 14
Договарящите се страни се информират 
взаимно за научни прояви, конференции, 
конгреси, симпозиуми и др., организирани 
на тяхна територия, и канят другата страна 
за участие в тях.
Член 15
С цел опознаване на образователната сис-
тема на другата страна в периода на действие 
на тази програма договарящите се страни 
си разменят директори и учители, както и 
по петима експерти, при конкретизиране на 
ангажиментите на експертите, които участват 
в обмена. Подробностите по този обмен се 
уточняват по дипломатически път.
Член 16
Договарящите се страни с обмен на кни-
ги, документи и информация насърчават 
въвеждането на културата и цивилизацията 
на другата страна в собствените си учебници 
по история и география.
Член 17
Договарящите се страни по време на 
действието на тази програма си предоста-
вят на реципрочна основа до две стипендии 
годишно за частичен срок на обучение или 
за специализация с обща продължителност 
дванадесет месеца. Минималният срок на 
специализацията не може да бъде по-малък 
от един месец. Подборът на кандидатите е 
право на изпращащата страна.
Член 18
Българската страна предоставя възможност 
на ирански граждани да кандидатстват за 
обучение във висшите училища и в научните 
организации на Република България срещу 
заплащане.